CELEX: 31999R2098
Language: el
Date: 1999-10-01 00:00:00
Title: Κανονισμός (ΕΚ) αριθ. 2098/1999 της Επιτροπής, της 1ης Οκτωβρίου 1999, για την τροποποίηση του κανονισμού (ΕΚ) αριθ. 1685/95 για τη θέσπιση καθεστώτος έκδοσης πιστοποιητικών εξαγωγής στον αμπελοοινικό τομέα

Avis juridique important

|

31999R2098

Κανονισμός (ΕΚ) αριθ. 2098/1999 της Επιτροπής, της 1ης Οκτωβρίου 1999, για την τροποποίηση του κανονισμού (ΕΚ) αριθ. 1685/95 για τη θέσπιση καθεστώτος έκδοσης πιστοποιητικών εξαγωγής στον αμπελοοινικό τομέα  

Επίσημη Εφημερίδα αριθ. L 257 της 02/10/1999 σ. 0006 - 0006

ΚΑΝΟΝΙΣΜΟΣ (ΕΚ) αριθ. 2098/1999 ΤΗΣ ΕΠΙΤΡΟΠΗΣτης 1ης Οκτωβρίου 1999για την τροποποίηση του κανονισμού (ΕΚ) αριθ. 1685/95 για τη θέσπιση καθεστώτος έκδοσης πιστοποιητικών εξαγωγής στον αμπελοοινικό τομέαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, περί κοινής οργανώσεως αγοράς στον αμπελοοινικό τομέα(1), όπως τροποποιήθηκε τελευταία από τον κανονισμό (ΕΚ) αριθ. 1677/1999(2), και ιδίως το άρθρο 52 παράγραφος 3 και το άρθρο 55 παράγραφος 8,Εκτιμώντας:(1) ότι είναι αναγκαίο να πραγματοποιηθεί μια αξιολόγηση της κατάστασης τον αμπελοοινικού τομέα στις αρχές της περιόδου 1999/2000, καθώς και μια λεπτομερής αξιολόγηση του καθεστώτος των επιστροφών κατά την εξαγωγή και του συστήματος αίτησης και έκδοσης των πιστοποιητικών εξαγωγής στον εν λόγω τομέα, προκειμένου να καταστεί δυνατή η εκ νέου αξιολόγηση του εν λόγω καθεστώτος επιστροφών και η αναθεώρηση του καθεστώτος διαχείριση των πιστοποιητικών εξαγωγής· ότι είναι ως εκ τούτου σκόπιμο να προβλεφθεί μια επαρκής περίοδος προβληματισμού πριν καταστεί δυνατή η υποβολή των αιτήσεων πιστοποιητικών εξαγωγής, προκειμένου να μην αρχίσει η εν λόγω περίοδος προτού πραγματοποιηθούν οι προσαρμογές του σχετικού καθεστώτος· ότι πρέπει, κατά συνέπεια, να μετατεθεί η ημερομηνία υποβολής νέων αιτήσεων από τις 8 στις 15 Οκτωβρίου 1999· ότι πρέπει, κατά σννέπεια, να τροποποιηθεί υπ' αυτή την έννοια ο κανονισμός (ΕΚ) αριθ. 1685/95 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1610/1999(4)·(2) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Στο άρθρο 1α, παράγραφος 3 του κανονισμού (ΕΚ) αριθ. 1685/95, στην πρώτη πρόταση, η ημερομηνία "8 Οκτωβρίου 1999" αντικαθίσταται από την ημερομηνία "15 Οκτωβρίου 1999".Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 1 Οκτωβρίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 84 της 27.3.1987, σ. 1.(2) ΕΕ L 199 της 30.7.1999, σ. 8.(3) ΕΕ L 161 της 12.7.1995, σ. 2.(4) ΕΕ L 190 της 23.7.1999, σ. 18.